גם בבנק חייבים להתמקח על מחיר העמלות והשירותים ולא לקבל כל דבר כמובן מאליו.
פוליסות חיסכון, קופות גמל להשקעה או קרנות נאמנות – מה עדיף?
בדרך כלל כשאנו נכנסים לסניף הבנק אנו חושבים שנכנסנו למקום מכובד בו נמצא פקידים עם עניבות, מחשבים בכל פינה ומיזוג אוויר.
למעשה נכנסנו לשוק הכרמל!!!
כן גם בבנק צריך להתמקח, על מחיר (העמלה/השירות), לצעוק אם צריך ולא לקבל כל דבר כמובן מאליו.
חשוב לזכור שכיום, בניגוד לעבר, קל לעבור מבנק לבנק בכדי לשפר את תנאי ניהול חשבון העו"ש והחסכונות שלך ובכך לחסוך מאות שקלים בשנה.
בשלב הראשון, הצמידו דפים ריקים עם מגנט למקרר, בכל פעם שגיליתם כי מוצר מסוים חסר – רישמו אותו על הדף במקרר (כמו חומר ניקוי או מרכיב מיוחד לעוגה בשבת).
בשלב השלישי אתם נצמדים בסופר לרשימה זו בלבד הכוללת את המוצרים הקבועים והמוצרים החסרים.
בדרך זו תגלו מהר מאוד שההוצאות שלכם פחות או יותר זהות מידי שבוע וזאת בטרם המלצתי לכם על טיפים נוספים של חסכון בקניות.
בגוש דן בכלל ובאיזור חולון/בת ים/ראשל"צ בפרט קיימת תחרות רבה על מחירי הדלק בתחנות. מלבד המחיר עצמו ניתן לקבל שטיפה חיצונית לרכב, או עיתון או קפה בחינם ולפעמים את שלושתם.
אם תשתמשו בשירות התדלוק העצמי, שאינו מסובך, תוכלו להוזיל עוד יותר את המחיר.
כל שעליכם לעשות זה לכוון את תדלוק הרכב לימי שישי בבקר עד השעה 9:30 בערך וכך תקבלו את עיתון הסופ"ש בחינם, ו/או שטיפה חיצונית לרכב שתוכלו לבצע במשך שבוע מיום התדלוק. שווה לשנות הרגל קטן ולחסוך מאות שקלים בשנה.
יש חשבונות שאנו משלמים על אוטומט מבלי לדעת שניתן להוזילם בטלפון אחד.
חשבון הגז שלנו מורכב ממחיר קבוע וממחיר כמות צריכת הגז.
בבתים משותפים רבים הגז מגיע אלינו מצובר מרכזי של הבניין. טלפון אחד בשם ועד הבית יכול להביא להוזלה מיידית הן של המחיר הקבוע והן של מחיר הגז לכל דייר, מאחר וחברת הגז רוצה לשמר את הלקוחות שלא יעברו לחברה מתחרה ובדרך זו נחסוך עשרות שקלים בשנה.
חברות הביטוח שואבות מאיתנו כסף רב מידי שנה, לעיתים, מבלי שנדע על כך!!!
הכוונה היא לכל אותן עמלות, פרמיות, דמי ניהול, דמי שימוש ו"דמי חירטוט".
גם בתחום זה אסור לוותר וצריך לפנות אליהם טלפונית בכדי שיוזילו עלויות אלו.
כמובן שיקשו עלינו, אך יש להתעקש ולאיים לעבור לחברה המתחרה, כי כיום בשל הרפורמה שביצעה הממשלה, זה ניתן ליישום ביתר קלות.
מאגר הנתונים של משרד האוצר מאפשר לבדוק אם ברשותכם קופות גמל בסכומים קטנים שניתן לפדות אותם. עם עליית גובה דמי הניהול בקופות הגמל הקטנות, בעלי קופת גמל בה יתרה נמוכה, עלולים לאבד את כספם בתוך מספר שנים. אפילו שמשיכת הכסף פטורה היום מתשלום מס, פעולת המשיכה נראית כמייגעת ורבים נרתעים מלעשותה, במיוחד כשמדובר בסכום כסף קטן, וזאת למרות, שחלק מהחברות מאפשרות למשוך את הכסף דרך האינטרנט באופן פשוט וקל ואחרות באמצעות טופס יעודי.
אתם מוטרדים מה יהיה אתכם עוד 20-30 שנה כשתצאו לפנסיה?
במקום לחשוב על ההווה ולקנות לא פעם "שטויות", חישבו על העתיד. בכדי שנוכל כולנו לחיות ברווחה כשנפסיק לעבוד, שווה כבר היום להפריש מידי חודש אחוזים בודדים לחיסכון (רצוי כזה שהוא פחות סולידי) וזאת מבלי לקחת בחשבון מה עושה קרן הפנסיה שלנו. לפרטים נוספים אל תתביישו ליצור קשר.
גם לכם קשה לגמור את החודש? אתם במצב חדש שמצריך אתכם לתכנן מסלול מחדש? בואו תלמדו איתי איך הגדולים עושים זאת ובעזרת תכנון נכון ניתן לצאת מהבוץ ולצמוח הלאה.